b"\n_START_ARTICLE_\nAlain de Botton\n_START_SECTION_\nBiografi\n_START_PARAGRAPH_\nHans forfedre stammer fra den n\xc3\xa5 forsvunne byen Boton i Castilla i Spania, og de ble utvist liksom alle andre sefardiske j\xc3\xb8der fra landet i 1492 og begav seg til Egypt, der ogs\xc3\xa5 de Bottons far ble f\xc3\xb8dt._NEWLINE_Hans foreldre er Gilbert de Botton, kunstsamler og finansmann som grunnla Global Asset Management, og hans f\xc3\xb8rste hustru, Jacqueline Burgauer. De Botton bodde de f\xc3\xb8rste \xc3\xa5tte \xc3\xa5rene av sitt liv i Sveits, der han l\xc3\xa6rte \xc3\xa5 snakke fransk og tysk. Han gikk seinere p\xc3\xa5 skole i Harrow, der han l\xc3\xa6rte seg \xc3\xa5 snakke engelsk. Da han var 12 \xc3\xa5r flyttet familien til London._NEWLINE_Han fikk sin utdannelse ved Dragon School i Oxford og Harrow School i London. Han studerte historie og filosofi ved Gonville and Caius College, Cambridge (1988\xe2\x80\x931991), og seinere filosofi ved King's College London (1991\xe2\x80\x931992)._NEWLINE_Botton har en s\xc3\xb8ster, Miel, som er psykolog i Paris._NEWLINE_Han bor n\xc3\xa5 i Hammersmith i vestre del av London, med sin ektefelle Charlotte, som han giftet seg med 2003. Sammen har de s\xc3\xb8nnene Samuel og Saul.\n_START_SECTION_\nVerk\n_START_PARAGRAPH_\nDe Botton har skrevet essayer, som refererer b\xc3\xa5de til hans egne erfaringer og ideer som kommet opp ved intervjuer med artister, filosofer og tenkere. Hans b\xc3\xb8ker er utgitt p\xc3\xa5 20 spr\xc3\xa5k._NEWLINE_I 1993 debuterte han med romanen, Essays In Love (tittelen er On Love i USA), der han analyserer prosessen ved kj\xc3\xa6rligheten. Stilen som benytter i boken er uvanlig ettersom han blander elementer fra romaner med refleksjoner og analyser som man vanligvis finner i fagb\xc3\xb8ker._NEWLINE_Hans virkelige gjennombrudd kom ved publiseringen av hans f\xc3\xb8rste fagbok, How Proust Can Change Your Life, 1997. Boken, som er basert p\xc3\xa5 Marcel Prousts liv og hans romanserie P\xc3\xa5 sporet av den tapte tid, er en essayslignende collage av Prousts tanker. Den er en blanding av selvhjelpslitteratur og en analyse av en av de mest omtalte, men uleste b\xc3\xb8kene i den vestlige kanon._NEWLINE_Den ble etterfulgt av The Consolations of Philosophy. Tittelen p\xc3\xa5 denne boken refererer til Boethius' Consolation of Philosophy, hvor filosofien opptrer som en allegorisk person for \xc3\xa5 tilby Boethius tr\xc3\xb8st f\xc3\xb8r hans forest\xc3\xa5ende henrettelse. I The Consolations of Philosophy, fors\xc3\xb8ker de Botton \xc3\xa5 vise hvordan l\xc3\xa6rdommen til filosofer som Epikuros, Montaigne, Nietzsche, Schopenhauer, Seneca, og Sokrates kan benyttes p\xc3\xa5 det moderne livets hverdagssorger, som for eksempel at man kjenner seg mislikt, f\xc3\xb8lelsen av utilstrekkelighet, finansielle bekymringer, brustent hjerte, og andre generelle problemer som fremkaller lidelse. Grunntanken er at filosofien kan ha en funksjon bare om den kan forandre, eller snarere forbedre, menneskenes tilv\xc3\xa6relse. Boken har blitt b\xc3\xa5de hyllet og kritisert for sin terapeutiske syn p\xc3\xa5 filosofi._NEWLINE_De Botton vendte tilbake etter det til en mer lyrisk stil. I The Art of Travel, tar han opp reisens psykologi: hvordan vi forestiller oss plasser innen vi har sett dem, hvordan vi husker vakre ting, hva som skjer med oss n\xc3\xa5r vi opplever \xc3\xb8rkener, eller bor p\xc3\xa5 hotell, eller reiser ut p\xc3\xa5 landet._NEWLINE_I Status Anxiety, unders\xc3\xb8ker han v\xc3\xa5r angst om hva andre mener om oss; om vi blir d\xc3\xb8mt til \xc3\xa5 ha suksess eller mislykkes, til vinnere eller tapere._NEWLINE_De Bottons bok, The Architecture of Happiness, behandler skj\xc3\xb8nnheten i arkitekturen, og hvordan den er relatert til v\xc3\xa5rt velbefinnende og generelle tilfredshet p\xc3\xa5 ett individuelt og et samfunnsmessig perspektiv. Han beskriver hvordan arkitekturen p\xc3\xa5virker oss i hverdagen, selv om vi sjelden legger merke til den. Boken tar ogs\xc3\xa5 opp hvordan menneskelige karakterdrag reflekteres i arkitekturen."